Terry Riley

**Terry Riley'is** (angl. *Terrence (Terry) Mitchell Riley*, g. 1935 m. birželio 24 d.) – amerikiečių kompozitorius ir atlikėjas, priskiriamas minimalizmo krypčiai. Jo muzikos stiliaus formavimuisi didelės įtakos turėjo džiazas ir indų klasikinė muzika. Kūriniai pasižymi novatorišku repetityvumo, juostos muzikos technikos (*[[:en:Electroacoustic_music#Tape_music|tape music]]*), vėlavimo sistemų (*[[:en:Delay_(audio_effect)|delay systems]]*) naudojimu.  

## Biografija
1935 m. gimė Kolfakse, Kalifornijoje, studijavo kompoziciją San Francisko universitete ir fortepijoną San Francisko konservatorijoje. Vėliau baigė kompozicijos magistro studijas Kalifornijos universitete Berklyje. Papildomai kompozicijos mokėsi pas Robertą Ericksoną, tačiau labiausiai būsimą kūrybą paveikė Pranas Nathas – indų klasikinės muzikos profesionalas (T. Riley'is kartu su mokytoju grodavo Indijoje). 

Septintajame dešimtmetyje Riley'is dažnai keliavo ir po Europą, kur sėmėsi įkvėpimo, o pinigų užsidirbdavo baruose skambindamas fortepijonu (*[[:en:Piano_bar|piano bar]]*). 

1971 metais jis ėmė dėstyti indų klasikinę muziką Milso koledže. 2007 metais T. Riley'is Čapmano universitete buvo apdovanotas garbės daktaro laipsniu.

Bendradarbiavimą su Kronos kvartetu T. Riley'is pradėjo, susipažinęs su kvarteto įkūrėju Davidu Harringtonu. Šiam ansambliui kompozitorius sukūrė 13 styginių kvartetų ir kitų kūrinių.

T. Riley'is moko kitus ir pats atlieka Šiaurės indų rāgų muziką, taip pat skambina fortepijonu. 

Kompozitorius yra susituokęs su Anne Riley, turi tris vaikus: dukrą Colleen ir du sūnus – Shahną ir Gyaną, kuris yra gitaristas.

## Kūryba
T. Riley'io muzika yra įprastai pagrįsta įvairių ilgių modalinių figūrų improvizacijomis („In C“, „Keyboard Studies“).

Garsiausio T. Riley'io kūrinio „In C“ (1964) partitūrą sudaryta neapibrėžtumo principu, joje naudojamos 53 frazės arba moduliai. Kūrinio metu vienas iš atlikėjų išlaiko pastovų pulsą, fortepijonu kartodamas C natą. Prieš pereidami prie kitos frazės, likę atlikėjai, kartoja modulį tiek kartų, kiek nori. Taip susidaro besikartojančių nenuspėjamų sluoksnių ir vienas kitą sekančių vienodų motyvų darinys, sukuriantis kanonines faktūras ir poliritmus. Pirmąjį kartą šį kūrinį atliko Steve‘as Reichas, Jonas Gibsonas, Pauline‘as Oliveros ir Mortonas Subotnickas.

Šeštajame dešimtmetyje T. Riley'is ima dirbti su juostų kilpomis (angl. tape loops) ir šį būdą pritaiko tiek įrašuose, tiek ir gyvuose pasirodymuose. Ankstyvame šios technologijos panaudojimo pavyzdyje „The Gift“ (1963) naudojami trimitininko Cheto Bakerio įrašai.

Garsus kompozitoriaus elektroninės muzikos albumas „A Rainbow in Curved Air“ (įrašytas 1968, išleistas 1969 m.) padarė didelę įtaką tolesniam elektroninės muzikos vystymuisi. Svarbūs yra T. Riley'io bendri projektai su Rova saksofonų kvartetu, Pauline‘u Oliveros, ARTE ir Kronos kvartetais.

## Diskografija
* *Music for The Gift* (1963)
**Reed Streams* (1965)
**You're No Good* (1967)
**Germ* (1968)
**[[:en:In_C|In C]]* (1968)
**[[:en:A_Rainbow_in_Curved_Air|A Rainbow in Curved Air]]* (1969)
**[[:en:Church_of_Anthrax|Church of Anthrax]]* (1971)
**Happy Ending* (garso takelis J. Santoni filmui *Les Yeux Fermés*) (1972)
**[[:en:Persian_Surgery_Dervishes|Persian Surgery Dervishes]]* (1972)
**Le Secret de la Vie* (*Lifespan* filmo garso takelis) (1975)
**Descending Moonshine Dervishes* (1975)
**[[:en:Shri_Camel|Shri Camel]]* (1978)
**Songs for the Ten Voices of the Two Prophets* (1983)
**[[:en:Terry_Riley:_Cadenza_on_the_Night_Plain|Terry Riley: Cadenza on the Night Plain]]*, bendradarbiaujant su Kronos kvartetu (1984)
**Terry Riley and Krishna Bhatt: Terry Riley and Krishna Bhatt Duo* (1984)
**No Man's Land* (1985)
**The Harp of New Albion* (1986)
**[[:en:Chanting_the_Light_of_Foresight|Chanting the Light of Foresight]]* (1987)
**[[:en:Kronos_Quartet_Plays_Terry_Riley:_Salome_Dances_for_Peace|Salome Dances for Peace]]*, dedikuota Kronos kvartetui (1989)
**Lisbon Concert* (1995)
**[[:en:Lazy_Afternoon_Among_the_Crocodiles|Lazy Afternoon Among the Crocodiles]]*, eksperimentinis albumas, įrašytas bendradarbiaujant su Stefano Scodanibbio (kontrabosas) (1997)
**Piano Music of John Adams and Terry Riley* (1998)
**Moscow Conservatory Solo Piano Concert*, gyvo atlikimo įrašymas (2001)
**[[:en:Sun_Rings|Sun Rings]],* dedikuota Kronos kvartetui (2002)
**Atlantis Nath* (2002)
**[[:en:Terry_Riley:_The_Cusp_of_Magic|The Cusp of Magic]]*, dedikuota Kronos kvartetui (2004)
**Banana Humberto* (2008) 
**The Last Camel in Paris* (2008)
**Two Early Works*, pirmasis ankstyvųjų T. Rilley'io kompozicijų įrašymas, jas atliko „Calder“ kvartetas (2010)
**Aleph* (2012) 
**G Song*, dedikuota Kronos kvartetui (2015)
**The Lion's Throne* (2019)

## Filmografija
* *Corridor* (Standish Lawder, 1970)
* *[[:en:Lifespan_(film)|Lifespan]]* (Alexander Whitelaw, Klaus Kinski, Tina Aumont, Hiram Keller, 1975)
* *[[:en:Crossroads_(1976_film)|Crossroads]]* (Bruce Conner, 1976)
* *Music With Roots in the Aether: Opera for Television*. *Tape 6: Terry Riley* (Robert Ashley, 1976)
* *In Between the Notes…a Portrait of Pandit Pran Nath, Master Indian Musician* (William Farley, 1986)
* *Musical Outsiders: An American Legacy – Harry Partch, Lou Harrison, and Terry Riley* (Michael Blackwood, 1995)
* *A Rainbow In Curved Air* skamba žaidimo *[[Grand Theft Auto IV]]* garso takelyje (2008)
**[[:en:Hochelaga,_Land_of_Souls|Hochelaga, Land of Souls]]* (François Girard, 2017)

## Šaltiniai